Η οξείδωση είναι μια φυσιολογική και απαραίτητη αντίδραση που λαμβάνει χώρα στον οργανισμό. Επίσης, οι ελεύθερες ρίζες όταν βρίσκονται σε μικρές ποσότητες συμβάλλουν στην καταπολέμηση των παθογόνων μικροοργανισμών. Όταν όμως, οι ελεύθερες ρίζες είναι περισσότερες απ' όσες μπορούν να εξισορροπήσουν οι αντιοξειδωτικές ενώσεις του σώματος, είναι δυνατόν να προκαλέσουν βλάβες στο λιπώδη ιστό, στις πρωτεΐνες και το DNA. Οι βλάβες αυτές οδηγούν στο γήρας και μπορεί να έχουν σοβαρές επιπτώσεις στην υγεία του ατόμου, προκαλώντας:
Διαβήτη
Υπέρταση
Καρδιαγγειακές παθήσεις
Καρκίνο
Φλεγμονώδη νοσήματα
Αθηροσκλήρωση
Νευροεκφυλιστικά νοσήματα, όπως το Πάρκινσον και το Aλτσχάιμερ.